Տրանսպորտը երկաթուղիների երկարությունը 994 կմ է, ավտոխճուղիներինը՝ 4,2 հզ. կմ (1974)։ Գործում են էյլաթ-մինի, Հայֆա-Թել-Ավիվ, էյլաթ-Աշկելոն նավթամուղները։ Զարգացած է ծովային տրանսպորտը: Գլխավոր Նավահանգիստներն են Հայֆան, Աշդոդը, էյլաթը։ Արտաքին առևտուրը։ Իսրայելին բնորոշ է արտաքին առևտրի բացասական հաշվեկշիռը։ Արտահանում է նիստավորված ալմաստ, տեքստիլ արտադրանք, մրգեր (հիմնականում ցիտրուսներ), մրգի պահածոներ, ներմուծում՝ մեքենաներ և սարքավորումներ, չմշակված ալմաստ, սև մետաղի գլանվածք, հում նավթ, քիմիական ապրանքներ, հացահատիկ։ Առևտրական գործընկերներն են Ամերիկայի Միացյալ Նահանգները, Գերմանիայի Ֆեդերատիվ Հանրապետությունն, Մեծ Բրիտանիան, Նիդերլանդիան, Բելգիան, Ֆրանսիան, Իտալիան: Դրամական միավորը իսրայելական ֆունտն է, 7 ֆունտը հավասար է 1 դոլլարի (1974, նոյեմբեր)։